Suiderkruis Mis | Goed Wat Vir My Mooi
Posted by: schabbers | Maart 21, 2012
‘n Spiralende Heerlikheid
‘n Glansryke Majesteit
‘n deurdringende Regverdigheid
U magtige Koninkryk
U wat biljoene sterrestelsels uitblaas in een asem
U wat planete vorm perfek uit stof en as
U wat oseane vul met water,
van brandende lawa berge maak
U wat selfs, Uself, ontferm oor my.
‘n onmeetbare Heiligheid
U groot genade
U seën ons met oorvloedigheid
U groot barmhartigheid
daarom sal alles wat asem haal U naam erken
daarom sal alles wat lewe U Grootheid bly besing
U wat van Alfa tot Omega, van klein tot groot volmaak verstaan
U wat selfs, Uself ontferm oor my,
Een van die mooiste liedere wat gesing is deur LEROY NEL (van FOTO NA DANS) in die SUIDERKRUIS MIS.
Die Suiderkruis Mis se eerste opvoering was op 6 Maart 2012 op die Woordfees. Dis is die skepping van die komponis André Strijdom wat ook as dirigent die 37 musikante op die verhoog gelei het.
Gebaseer op die tradisionele vyf dele van die Katolieke Mis, gebruik André Strijdom herkenbare en geliefde Suid Afrikaanse musiekstyle om ‘n feestelike werk te skep waarin hy toon hoe die verskillende unieke kulture van ons land hande kan vat om ‘n kleurvolle saamgebonde mosaiek te vorm.
Musiek-elemente soos die luisterlied, FAK-volksmusiek en heerlike township-jive / mbaquanga en rock neem die luisteraar op ‘n meesleurende reis deur Suid-Afrika se mense en laat mens weer opnuut glo dat vreedsame samesyn en meelewing tog ‘n moontlikheid kan wees.
Met twee rock soliste, vier klassieke soliste koor, strykkwartet en rockband en ‘n praise singer beloof hierdie werk ‘n buitengewone ervaring vir die gehoor.
Hierdie pragtige werk spel nét een ding: UBUNTU.
Dirigent: André Strijdom
Rock solis 1 : Francois van Coke
Rock solis 2 : Leroi Nel
Sopraan: Ellenoré van As
Mezzo: Annalie Herbst
Tenoor/Bariton : Riaan Hunter
Lead guitar: Basson Laubscher
Bass: Beitel vd Merwe
Dromme: Hugo Brand
Percussion: Pierre Theron
Violin: Wilken Calitz
Video deur: Anne-Marie Taylor
© André Strijdom: TEXTURE MUSIC
‘n Reis deur die Oos-Vrystaat »
En ek is mal oor die kaal voete !! (Op die foto’s.)
By: Anina Jansen on Maart 21, 2012
at 5:07 nm